Arki käsiraamat

# Arki käsiraamat

Matt Johnston `<mattj@flashmail.com>`

Tõlge eesti keelde: Marek Laane
Versioon 2.19 KDE
(4.11) (2013-06-21)

Autoriõigus © 2000 Matt Johnston

Autoriõigus © 2004 Henrique Pinto

Autoriõiguse märge

Ark on KDE arhiivihaldur.

Peatükk 1. Sissejuhatus
Sissejuhatus

# Peatükk 1. Sissejuhatus

Ark on rakendus mitmesuguste arhiivivormingute vaatamiseks. lahtipakkimiseks, loomiseks ja muutmiseks. Rakendus suudab toime tulla erinevate vormingutega, näiteks tar, gzip, bzip2, zip, rar, 7zip, xz, rpm, cab ja deb (kui paigaldatud on vastavad käsureaprogrammid).

Peatükk 2. Arki kasutamine
Arki kasutamine

# Peatükk 2. Arki kasutamine

## Arhiivide avamine

Arhiivi avamiseks Arkis vali menüüst Fail käsk Ava... (Ctrl+O). Arhiivi saab avada ka seda Konquerorist või Dolphinist kohale lohistades. Arhiivifaile saab seostada Arkiga, mille järel on võimalik neil Konqueroris või Dolphinis hiire parema nupuga klõpsata ja valida nende avamine Arkis või lahtipakkimine.

Kui oled seadistustemenüüs sisse lülitanud teabepaneelide näitamise, siis näidatakse lisateavet arhiivi valitud kataloogide või failide kohta.

Töö failidega
Töö failidega

## Töö failidega

Kui arhiiv on avatud, võib selles leiduvate failidega ette võtta mitmesuguseid asju. Faili valides ja kasutades menüüd Toimingud saab ette võtta järgmist:

- Lisa fail... lisab arhiivi kettal leiduvaid faile.

- Lisa kataloog... lisab arhiivi kettal leiduvaid katalooge.

- Kustuta (Del) eemaldab arhiivist parajasti valitud faili(d).

- Paki lahti... (Ctrl+E) avab alammenüü varem kasutatud kataloogidega, mille seast saab valida selle, kuhu lahti pakkida.

- Eelvaatlus avab faili määratud näitajas.

Arhiivide lahtipakkimine ja failide eemaldamine
Arhiivide lahtipakkimine ja failide eemaldamine

## Arhiivide lahtipakkimine ja failide eemaldamine

Kui arhiiv on Arkis avatud, saab selle ka lahti pakkida. Failide lahtipakkimiseks vali menüüst Toimingud käsk Paki lahti... See avab varem kasutatud kataloogide nimekirja, kus saab valida, kuhu lahtipakkimine ette võtta. Sama efekti annab märkeruudu tähistamine tööriistaribal paremal pool nuppu Paki lahti.

Dialoogi Lahtipakkimine avamiseks klõpsa tööriistaribal nupule Paki lahti või kasuta kiirklahvi Ctrl+E. Dialoog võimaldab valida, kuhu failid lahti pakkida. Vaikimisi pakitakse need lahti kataloogi, kus arhiiv asub.

Failid võib lahti pakkida ka alamkataloogi. Vaikimisi antakse alamkataloogile nimeks, arhiivinime esimene osa, kuid seda võib loomulikult muuta. Kui soovid säilitada lahtipakkimisel asukohad, tuleks just see võimalus valida. Samuti saab määrata, et kataloog, kuhu failid lahti pakitakse, avatakse pärast lahtipakkimise lõpetamist Konqueroris või Dolphinis, või lasta sulgeda Arki, kui lahtipakkimine on tehtud.

Kui arhiivi nimekirjas on mõni fail esile tõstetud, saab ka valida, millised failid lahti pakkida:

- Ainult valitud failid pakib lahti ainult valitud failid.

- Kõik failid pakib lahti kogu arhiivi sisu.

Ühe faili lahtipakkimiseks arhiivist, klõpsa failinimel ja lohista see sihtkataloogi.

Failide lahtipakkimine arhiivist ei muuda arhiivi ega selle sisu. Selleks tuleb kasutada käsku Toiming → Kustuta (Del).

Arhiivide loomine ja failide lisamine
Arhiivide loomine ja failide lisamine

## Arhiivide loomine ja failide lisamine

Uue arhiivi loomiseks Arkis vali menüüst Fail käsk Uus.

Seejärel saad kirjutada arhiivi nime koos sobiva laiendiga (`tar.gz`, `zip`, `bz2` jne.) või valida mõne toetatud vormingu liitkastis Filter ja märkida ära ruudukese Failinime laiendi automaatne valik. Failide lisamiseks arhiivi vali menüüst Toimingud käsk Lisa fail.... Kui soovid lisada arhiivi terve kataloogi, vali menüüst Toimingud käsk Lisa kataloog...

Teine viis faile lisada on lohistada fail või failid Konquerorist, Dolphinist või töölaualt Arki peaaknasse ning need lisataksegi parajasti avatud arhiivi.

Peatükk 3. Arki kasutamine failihalduris
Arki kasutamine failihalduris

# Peatükk 3. Arki kasutamine failihalduris

Mõnes failihalduris, näiteks Dolphin või Konqueror, hiire parema nupuga arhiivile klõpsates avaneb kontekstimenüü kirjega Ava Arkis. Menüüs on järgmised lisakirjed arhiivi lahtipakkimiseks Arki abil:

- Paki arhiiv siia lahti, tuvasta automaatselt alamkataloog loob kataloogis alamkataloogi arhiiviga ning pakib kataloogid ja failid sinna lahti.

- Paki arhiiv lahti... toimib nagu Arkis.

- Paki arhiiv siia lahti pakib arhiivi sisu lahti samasse kataloogi.

Dolphini või Konquerori valitud elemendi või elementide kontekstimenüüs leiab alammenüüs Tihendamine järgmised toimingud:

- Siia loob (gzip-tihendusega) tar-arhiivi aktiivses kataloogis, andes sellele laiendiks `.tar.gz`.

- ZIP-arhiivina, RAR-arhiivina või ZIP/TAR-arhiivina loob valitud arhiivitüübi aktiivsesse kataloogi.

- Paki... avab dialoogi, kus saab valida kataloogi, nime ja arhiivi tüübi.

Peatükk 4. Täiustatud hulgirežiim
Täiustatud hulgirežiim

# Peatükk 4. Täiustatud hulgirežiim

Ark pakub täiustatud hulgirežiimi arhiivide haldamiseks ilma graafilist kasutajaliidest käivitamatagi. Selles režiimis on võimalik arhiive lahti pakkida või luua ning neisse faile lisada.

Hulgirežiimi kirjeldab lähemalt Arki manuaalilehekülg.

Peatükk 5. Autorid ja litsents
Autorid ja litsents

# Peatükk 5. Autorid ja litsents

Arki autoriõigus (c) 1997-2008: erinevad Arki arendajad

Autorid:

- Raphael Kubo da Costa `(rakuco AT FreeBSD.org)`

- Harald Hvaal `(haraldhv AT stud.ntnu.no)`

- Helio Chissini de Castro `(helio AT conectiva.com.br)`

- Georg Robbers `(Georg.Robbers AT urz.uni-hd.de)`

- Henrique Pinto `(henrique.pinto AT kdemail.net)`

- Roberto Selbach Teixeira `(maragato AT kde.org)`

- Robert Palmbos `(palm9744 AT kettering.edu)`

- Francois-Xavier Duranceau `(duranceau AT kde.org)`

- Corel Corporation (autor: Emily Ezust) `(emilye AT corel.com)`

- Corel Corporation (autor: Michael Jarrett) `(michaelj AT corel.com)`

Dokumentatsiooni autoriõigus (c) 2000: Matt Johnston `(mattj AT flashmail.com)`

Dokumentatsiooni uuendas KDE 3.3 tarbeks: Henrique Pinto `(henrique.pinto AT kdemail.net)`.

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## Arki hankimine

Ark on osa KDE projektist http://www.kde.org/.

Ark asub paketis kdeutils KDE projekti peamises FTP saidis ftp://ftp.kde.org/pub/kde/.

Nõuded
Nõuded

## Nõuded

Arki edukaks kasutamiseks on vajalik KDE 4. Arki kasutamiseks on vajalikud ka GNU tar ja uusim gzip. Muude failivormingute tarbeks läheb vaja vastavaid käsurearakendusi, näiteks bzip2, zip, unzip, ar, rar, 7zip, xz, rpm, cab ja deb.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et Ark oma süsteemis kompileerida ja paigaldada, anna Ark baaskataloogis järgmised käsud:

    % ./configure
    % make
    % make install

Kuna Ark kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.